מסע בין כוכבים: פיקארד
פרקים > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Remembrance (זיכרון) | האנל קולפפר | עקיבא גולדסמן וג'יימס דאף. על בסיס סיפור מאת עקיבא גולדסמן, מייקל שייבון, אלכס קורצמן, וג'יימס דאף. | 23 בינואר 2020 |
לאחר שסינתטיים מורדים השמידו את מושבות הפדרציה על המאדים, אדמירל ז'אן לוק פיקארד מתפטר מצי הכוכבים במחאה על כך שצי הכוכבים משתמש בהשמדת מספנת יוטופיה פלנישיה כתירוץ לסגת מתוכנית ההצלה של הרומולאנים הנמצאים תחת איום של סופרנובה, וחוזר לבית משפחתו בלה-בר, צרפת. בבוסטון רבתי דאג', שהתקבלה זה עתה למכון דייסטרום, מבלה ערב עם בן זוגה, כשרומולאנים משגרים עצמם לביתה, רוצחים את בן זוגה ומתכוונים לחטוף את דאג' כשלפתע היא "מופעלת" ומחסלת לבדה את כל המתנקשים הרומולאנים. דאג' רואה חזיונות של פיקארד ומחפשת אותו לאחר שהיא צופה בראיון חדשותי איתו לרגל יום השנה להשמדת רומולוס. היא מגיעה ללה-בר ומוצאת מקלט בשאטו פיקארד, אך במהרה בורחת מחשש שנוכחותה תסכן את פיקארד. פיקארד יוצא לגנזך צי הכוכבים ומגלה ציור בשם "בת" אותו צייר דאטה שלושים שנה לפני כן, ובו מופיעה דמותה של דאג'. דאג' מאתרת את פיקארד, אך אז נרצחת על ידי יחידת תוקפים רומולאנית נוספת, דומה לזו שתקפה אותה בביתה. פיקארד נוסע למכון דייסטרום באוקינאווה ופוגש את ד"ר אגנס ג'וראטי שמגלה שייתכן שדאג' היא בתו של דאטה שנוצרה על ידי ברוס מדוקס בתהליך של שכפול נוירונים פרקטלי - כלומר דאג' היא אנדרואידית עם גוף אורגני ומוח פוזיטרוני. ג'וראטי מספרת לפיקארד שבתהליך כזה נוצר זוג תאומים. בסיום הפרק, על מחנה שיקום רומולאני, רומולאני בשם נארק פוגש את סוג'י, תאומתה של דאג'. הסצנה האחרונה מגלה שהמרכז נמצא בתוך קוביית בורג.
| 2 | 2 | Maps and Legends (מפות ואגדות) | האנל קולפפר | מייקל שייבון ועקיבא גולדסמן | 30 בינואר 2020 |
לאחר מותה של דהאג', פיקארד מנסה לאתר את סוג'י, אחותה התאומה. פיקארד נעזר בלריס ונוסע לבוסטון לחקור את דירתה של דאג', ומוצא שהמקום נוקה לחלוטין מכל רמז לראיות פורנזיות כלשהן. לריס מעריכה שהמבצע בוצע על ידי "ז'אט ואש", ארגון חשאי אפילו יותר מהטאל שיאר שאוחז באידאולוגיה עמוקה של שנאת סינתטיים. במחנה האקלום של הרומולואנים סוג'י ונארק מקיימים יחסי מין, וסוג'י מתחילה להבין שנארק הוא יותר מכפי שהוא מוכן לגלות. פיקארד מבקש מצי הכוכבים ספינה במטרה לאתר את ברוס מאדוקס, אך אדמירל קירסטן קלאנסי מסרבת לבקשתו בגסות, לאור הביקורת הפומבית שהעלה כלפי צי הכוכבים בראיון הטלוויזיוני. פיקארד מחליט לגייס צוות בעצמו, ומזמין למשימה את ראפי מוסיקר, מי שהייתה קצינתו הראשונה על סיפון ה"וריטי" וכיום מתבודדת בקרוואן במדבר, תוך שהיא מטפחת שנאה לפיקארד. למרות זאת, פיקארד מצליח לשכנע אותה להצטרף אליו כשהוא מעדכן אותה שישנם סוכנים רומולאנים פעילים על כדור הארץ. בינתיים מעדכנת אדמירל קלאנסי את קומודור או, קצינה וולקנית שתפקידה לאסוף מודיעין לגבי פעילויות רומולאניות, לגבי שיחתה עם פיקארד. או מזמינה את סגן ריזו, ומטילה עליה משימה חשאית. מתברר שאו מודעת לעובדה שפיקארד ער לקיומם של הז'אט ואש, אף על פי שקלאנסי לא עדכנה את או בכך. ריזו מתקשרת עם נארק בעזרת מקרן הולוגרמות, ומתברר שנארק הוא סוכן המופעל על ידה ואחיה, וכי ריזו עצמה אינה אלא רומולאנית המחופשת כבת אדם.
| 3 | 3 | The End is the Beginning (הסוף הוא ההתחלה) | האנל קולפפר | מייקל שייבון וג'יימס דאף | 6 בפברואר 2020 |
בתחילת הפרק מופיע פלאשבק ובו מתגלה כיצד לאחר התקפת הסינת'ים על מאדים דרש פיקארד מצי הכוכבים להסכים להמשך הפינוי על פי התוכנית שהציע להם, או לקבל את התפטרותו. צי הכוכבים בחר באפשרות השנייה. קצינתו הראשונה, ראפי מוסיקר, שחשדה שהרומולאנים מעורבים בהתקפה, פוטרה. בהווה מבקש פיקארד את עזרתה של ראפי. ראפי מסרבת, אך מחברת אותו לטייס שיתאים למשימה, כריס ריוס, ולאחר מכן מצליחה לגלות שברוס מדוקס נמצא בכוכב "ענן חופשי". בינתיים בקוביית הבורג הידועה גם בשם "החפץ", מנהל הפרויקט יו, בעצמו פועל בורג לשעבר, לוקח את סוג'י לפגוש קבוצת רומולאנים ששוחררו מקולקטיב הבורג. אחת הבורג לשעבר מכנה את סוג'י "הורסת העולמות" ומנסה לחסל אותה, אך סוג'י עוצרת אותה. אחותו של נארק מזהירה אותו שלא להיקשר רגשית לסוג'י. קומודור או מגיעה לד"ר ג'וראטי, ודורשת ממנה לספר לה מה התרחש בפגישתה עם פיקארד. פיקארד, לאריס וז'אבן מותקפים על ידי סוכני ז'אט ואש, והורגים את כולם חוץ מאחד, שאף הוא מכנה את סוג'י "הורסת העולמות" במהלך חקירתו, לפני שהוא ממוסס עצמו בחומצה. ג'וראטי מצטרפת למסעו של פיקארד, והשניים עולים לספינתו של ריוס, ה"לה סירנה" ("בת הים", בספרדית) ומגלים שראפי מצטרפת אף היא למסע, במטרה להגיע ל"ענן חופשי" ולהישאר שם. הקבוצה מתחילה במסע לכיוון "ענן חופשי", שם נמצא ברוס מדוקס.
| 4 | 4 | Absolute Candor (כנות מוחלטת) | ג'ונתן פרייקס | מייקל שייבון | 13 בפברואר 2020    |
| 5 | 5 | Stardust City Rag (סטארדאסט סיטי) | ג'ונתן פרייקס | קירסטן באייר | 20 בפברואר 2020    |
| 6 | 6 | The Impossible Box (הקופסה הבלתי אפשרית) | מיה ורווילו | ניק זאייאס | 27 בפברואר 2020    |
| 7 | 7 | Nepenthe (נפנטה) | דאגלס ארניוקוסקי | סמנתה המפרי ומייקל שייבון | 5 במרץ 2020    |
| 8 | 8 | Broken Pieces (חלקים שבורים) | מיה ורווילו | מייקל שייבון | 12 במרץ 2020    |
| 9 | 9 | Et in Arcadia Ego, Part 1 (אני נמצא גם בארקדיה, חלק 1) | עקיבא גולדסמן | מייקל שייבון ואיילת ולדמן. על בסיס סיפור מאת מייקל שייבון, איילת ולדמן ועקיבא גולדסמן. | 19 במרץ 2020    |
| 10 | 10 | Et in Arcadia Ego, Part 2 (אני נמצא גם בארקדיה, חלק 2) | עקיבא גולדסמן | מייקל שייבון. על בסיס סיפור מאת מייקל שייבון ועקיבא גולדסמן. | 26 במרץ 2020    |